Buat 1 alinea dalam bahasa Rejang dengan unsur argumentatif.

Indonesia adeba dau tun namên ngen dau sukau, ras, budayo ngen agamo. Ade teori dê jêmlas asal usul bangso Indonesia misalnê teori Yunan, mnurut teori yo ninik puyang tun Indonesia o asalnê kuni Yunan, Cina. Tokoh dê dmukung teori yo adeba Drs. Moh Ali. Dasar pêndapêtnê o adeba ade dê têmao kapok tuai nak wilayah Nusantara dê bi lok srai ngen kapok tuai nak kawasan Asia Têngêak. Luyên kuni Drs. Moh Ali, dê dmukung igai teori Yunan yo adeba Prof. H. Kroom amên si yakin asal usul bangso Indonesia kuni daerah Cino Têngêak kêrno daerah o dau biyoa-biyoa lai, têbo o mcibêa kêkiro taun seribau lêmo otos sapêi taun duai ribau sêati masehi. Teori Nusantara madêak amên ninik puyang Indonesia o asalnê kuni Indonesia yo ba coa si kuni luwêa. Teori Nusantara dênukung Prof. Moh.Yamin, pendapêt yo dasarnê ngen têmaunê fosil ngen artefak dê lêbiak dau nak wilayah Indonesia nêbaning ngen daerah luyên nak Asia, misalnê dê tênmau fosil Homo Soloensis ngen Homo Wajakensis.